OpenLLM-France/wikimedia huggingface dataset:
# Kurduera

Kurduera (Kurdî edo کوردی; ahoskera: [ˈkuɾdiː]) Ipar-mendebaleko irandar hizkuntzen continuum bat da, kurduek mintzatua, Hego-mendebaldeko Asian. Kurdistango jatorrizko hizkuntza da eta 30 bat milioi hiztun ditu munduan zehar. Indoeuropar mintzaira da, irandar hizkuntzen adarraren barruan dagoena.
Estatusari dagokionez, Iraken beren hizkuntza ofiziala izatea lortu dute kurdueradunek, baina Turkian oztopo larriak ipini dizkiete, Sirian debekatuta dago eta Irango eskoletan ez dago baimenduta.

## Hizkuntzak eta dialektoak

Kurduek hainbat mintzaira dituzte, ipar-mendebaleko irandar taldekoak denak. Bi azpitaldetan sailkatuta daude: kurduera eta zaza-gorania. Azken hori batzuetan kurdueraren dialektotzat hartzen da baina, oro har, beste hizkuntzatzat hartzen da (horrenbestez, kurduek berezko bi hizkuntza dituztela esan ohi da):

### Kurdueraren dialektoak

* Iparraldekoa
** Kurmanji: Irakeko Kurdistango iparraldean (Dahuk), Turkiako hegoekialdean, Irango ipar-mendebaldean (Urmia aldean) eta ipar-ekialdean (Khorasan aldean), Sirian eta Kaukasoan.
** Kurdi edo Sorani: Irango mendebaldean (Mahabad, Sanandaj) eta Irakeko Kurdistango erdialdean (Arbil, Kirkuk, Suleimaniya).
* Hegoaldekoa
** Kermanxahi: Irango mendebaldean (Kermanxah) eta Irakeko ekialdean (Khanaqin, Mandali)
** Laki: Irango Lorestan probintzian.

### Zaza-goraniaren dialektoak

* Zazakia (Turkian)
** Kirmandjkia edo dersimlia: Tunceli eta Erzincan probintzietan.
** Dimlia edo deylamia: Elazig, Bingol, Diyarbakir, Sanliurfa eta Adiyaman probintzietan.
* Gorania: Kermanshahko probintzian (Iran), Halabjako eskualdea (Irak) eta Hawraman mendietan (Iran eta Irak artean).

## Erreferentziak

* ↑ Euskaltzaindia. (2007-03-30). 38. araua - Munduko estatu-izenak. .

## Kanpo estekak

* Datuak: Q36368
* Multimedia: Kurdish language / Q36368
# Kurmanji

Kurmanji (Kurmancî) Kurdistango iparraldeko kurduerazko dialekto nagusia da. Siriako iparraldeko leku batzuetan, Turkiako hego-ekialdean, Irakeko Kurdistango iparraldean (Dahuk), Irango ipar-mendebaldean (Urmia aldean) eta Turkmenistango muga ondoan, eta Kaukasoan (Armenia eta Azerbaijan artean erabiltzen da batez ere.
Alfabeto latinoaz idazten da Turkian eta Sirian, baina Iraken eta Iranen, arabiar alfabetoaz.

## Kanpo estekak

* Datuak: Q36163
* Multimedia: Kurmanji language / Q36163
# Brotizolam

Brotizolama konposatu organikoa da, C$_{15}$H$_{10}$BrClN$_4$S formula duena, tienotiazolodiazepinen familiakoa.
Brotizolama bere ezaugarri antsiolitikoak, hipnotikoak eta lasigarriak medio botika gisa baliatzen da insomnio akutuak tratzeko. Pilula gisa hartzen da. Espainian Sintonal markarekin merkaturatzen da. Frantzian ez da merkaturatzen.

## Albo-ondorioak

Brotizolamaren albo-ondorio nagusiak hauek dira: logura, ataxia, buruko mina, amnesia, zorabioak, nekea, funtzio motorren narriadura, hizketa lausoa, nahasmena eta baldarkeria.

## Kontraindikazioak

Brotizolama tentu handiz erabili behar da adinekoekin, haurdunaldian, haurrengan, alkoholaren edo drogen menpeko pertsonekin eta nahasmendu psikiatrikoak dituzten gizabanakoekin.

## Erreferentziak

* ↑ (Ingelesez) PubChem. «Brotizolam» pubchem.ncbi.nlm.nih.gov (Noiz kontsultatua: 2025-01-29).
* 1 2 3 «★ Brotizolam 🥇» www.vademecum.es (Noiz kontsultatua: 2025-01-29).

## Kanpo estekak

* Datuak: Q850074
* Multimedia: Brotizolam / Q850074
# Deskloroklotizolam

Deskloroklotizolama konposatu organikoa da, C$_{15}$H$_{11}$ClN$_4$S formula duena tienotiazolodiazepinen familiakoa.
Ez du erabilera terapeutikorik. Alabaina, diseinu-droga gisa baliatzen da, 2021ean Suedian ikusi zenez.

## Erreferentziak

* ↑ (Ingelesez) PubChem. «Deschloroclotizolam» pubchem.ncbi.nlm.nih.gov (Noiz kontsultatua: 2025-01-29).
* ↑ Evans-Brown, Michael et als. (2022). New psychoactive substances: 25 years of early warning and response in Europe. EUDA ISBN 978-92-9497-737-3..

## Kanpo estekak

* Datuak: Q115806049
# Gerardo Auverniakoa

Gerardo Auverniako kondea izan zen 839tik 841eko ekainaren 25ean hil zen arte.

## Ezkontza eta oinordeak

Gerardok Rotrud edo Hildegardekin ezkondu zen, Luis I.a Errukitsuaren alabak. Hurrengo seme-alabak izan zituen:
* Ranulf I.a Poitiersekoa, Akitaniako dukea (815 - 866), Rorgo Maineko kondearen alaba batekin ezkondu zen.
* Gerardo II.a, Limousingo kondea (ezezaguna - 879)
* Alaba ezezaguna

## Erreferentziak

* ↑ Mckitterick, Rosamond. (2018-10-08). The Frankish Kingdoms under the Carolingians, 751–987. doi:10.4324/9781315836973. (Noiz kontsultatua: 2025-01-28).

## Kanpo estekak

* Datuak: Q2702855
# Kontzientzia-eragozpen

Kontzientzia-eragozpena arrazoi ideologiko, filosofiko edo erlijiosoengatik gizabanako batek bere kontzientziaz lege bat —edo hortik eratorritako edonolako arau juridiko bat— ez betetzeko aldarrikapen edo konpromisoa da. Kontzientzia eragozpena ohikoa izan da antimilitarista eta bakezaleen artean, soldaduskari nahiz gastu militarretarako zergak ordaintzeari uko eginez, baina beste arloetan ere garatu da, hala nola abortua egiteari uko egiten dioten medikuen artean.

## Kanpo estekak

* Datuak: Q5576246
# Nantou konderria

Nantou Konderria (txinera tradizionalez: 南投縣; pinyinez: Nántóu Xiàn), Txinako Errepublikako Taiwan probintziaren erdialdean dagoen konderria da. Uhartean kostalderik ez duen banaketa administratibo bakarra da. Konderriak 4.106,44 km²-ko azalera dauka eta 2009ko urtarrileko erroldaren arabera 532.034 biztanle bizi ziren bertan.

## Ikus, gainera

* Taiwan probintziaren banaketa administratiboa

## Kanpo estekak

* (Txineraz) Nantou Konderriko gobernuaren webgunea.
* Datuak: Q82357
* Multimedia: Nantou County / Q82357
# Lisa Adkins

Lisa Adkins (Australia, 1966) australiar soziologo eta akademikoa da.
2018tik, katedra bat du Sidneyko Unibertsitatean, eta, han, Gizarte eta Politika Zientzien Eskolako arduraduna ere bada; 2015etik, Finlandiako Akademian ere irakasle ospetsua izan da; eta, aurretik, katedrak egin zituen Manchesterreko Unibertsitatean eta Goldsmithsekoan.
Hainbat saiakera argitaratu ditu, soziologia ekonomikoaren eta teoria feministaren esparruetan; eta, ondoren, gizarte postindustrialetan kapitalismo finantzario baten menpe dagoen ongizate estatuari eta lan merkatuei buruzko argitalpenak egin ditu.

## Ohoreak
### Edizioak

Australian Feminist Studies-eko editore nagusia da. "Dirua" gaiari buruzko Australian Feminist Studies-en ale berezia 2018ko urrian argitaratu zen.

## Lanak
### Zenbait argitalpen

* The Time of Money (Stanford University Press, ISBN 9781503607101 2018).
* (Maryanne Dever eta Anthea Taylorrekin koeditorea) Germaine Greer: Essays on a Feminist Figure (Routledge, 2018)
* (Maryanne Dever-ekin koeditorea) Gender and Labour in New Times (Routledge, 2017).
* (Caragh Brosnan and Steve Threadgold-ekin koeditorea) Bourdieusian Prospects (Routledge, 2016).
* (Maryanne Dever-ekin koeditorea) The Post-Fordist Sexual Contract: Working and Living in Contingency (Palgrave Macmillan, 2016).
* (Celia Luryrekin koeditorea) Measure and Value (Wiley-Blackwell, 2012).
* (Beverley Skeggs-ekin koeditorea) Feminism after Bourdieu (Blackwell Publishers, 2005).
* Revisions: Gender and Sexuality in Late Modernity (Open University Press, 2002).
* Gender: A Sociological Reader. Routledge Studies in Social and Political Thought. Routledge student readers. Arg. Stevi Jackson, Sue Scott; Psychology Press-en berrinprimatutako edizioa, 465 p. 2002 ISBN , ISBN 0415201802
* (Diana Leonardekin koeditorea) Sex in Question: French Materialist Feminism (Taylor & Francis, 1996).
* (Janet Hollanderekin koeditorea) Sex, Sensibility and the Gendered Body (Palgrave Macmillan, 1996).
* (Vicki Merchantekin koeditorea) Sexualizing the Social: Power and the Organization of Sexuality (Palgrave Macmillan, 1996).
* Gendered Work: Sexuality, Family and the Labour Market (Open University Press, 1995).

## Erreferentziak

* 1 2 «"Professor Lisa Adkins"» Social Science enero de 2018.
* ↑ «"Professor Lisa Adkins"» University of Sydney.

## Kanpo estekak

* Datuak: Q56697416
* Multimedia: Lisa Adkins / Q56697416
# Irene Ibaibarriaga

Irene Ibaibarriaga Ormaetxea (Ermua, Bizkaia, 1918ko otsailaren 9a - 2014ko abuztuaren 12a) euskal erraketista profesionala izan zen.

## Biografia
### Lehen urratsak

Sasoi hartan Euskal Herrian erraketista asko sortu ziren, pilotarako zaletasun handia baitzegoen. Eta horietako asko Eibarko frontoietan ikasitakoak ziren. Irene Ibaibarriagak Eibarko Txantxa-zelai frontoian ikasi zuen erraketan. Eibar beste herri batzuk baino irekiagoa zen, ez hain katolikoa; sozialistak eta errepublikanoak ziren nagusi. Emakumeek askatasun gehiago zuten, nahiz eta, batzuek begi onez ikusi ez kirol hau. Mugimendu handiko frontoia zeukan. Hiru pilota eskola sortu zituzten, eta pilotarien harrobia bihurtu zen Eibar.

### Erraketista ibilbidea

Harrobi hartako Ireneri laster etorri zitzaion jokatzen hasteko eskaintza. 15 urte zituela, Madrilera joan zen pilotan. Han zebilen bere ahizpa Poli profesional gisa jokatzen. Heldu eta laster egin zuen Irenek debuta. Espainiako Gerra Zibila hasi baino lehen, Madrilgo Chiqui-jai eta Madrid frontoian jardun zuen. Ameriketara jokatzera joateko eskaintzak ere jaso zituen, baina ez zituen onartu. Gerra garaiko egoera zaila kontuan izanik, Valentzian jokatu zuen, ondoren Bartzelonan. Irenek bere ahizparekin osatzen zuen bikotea. Ahizparen heriotza baina, errebeskada izugarria izan zen. Halere, Irenek jokatzen jarraitu zuen, Madrid frontoian, eta udara batzuetan, Donostiako Gros auzoan zegoen frontoira ere etortzen zen jokatzera.

### Erraketari agur

Istripua izan zuen frontoian. Belarrian pilotakada bat jaso eta erraketari agur esan behar izan zion.

## Omenaldiak

* 2003ko abenduaren 26an Ermuko Aritzmendi pilotalekuan ospatutako IV. Pilota Egunean omendua izan zen herriko beste erraketistekin batera. Oroigarri bat eman zitzaion, zera zioena: “IRENE IBAIBARRIAGA, jaso ezazu Ermuar danon esker ona, raketista munduan egin duzun ibilbide luze eta emankorragaitik”.2003an Ermuan jasotako omenaldian.
* 2013ko ekainaren 8an Irurako Frontoian VII. Emakume Pilotari Egunean omendu zuten, zenbait erraketistarekin batera.

## Erreferentziak

* ↑ «Eskelak» Gara 2014ko abuztuaren 13a (Noiz kontsultatua: 2018ko azaroaren 12an).
* ↑ «Emakume erraketistak - Aintzinako lanbideak» ORAIN Gipuzkoa (Noiz kontsultatua: 2021-02-08).
* ↑ «Azken erraketistak, mende hasierako kirolari profesionalak» Argia (Noiz kontsultatua: 2021-02-08).
* 1 2 «303 - Prentsa - drogetenitturri.eus» drogetenitturri.eus (Noiz kontsultatua: 2024-09-13).
* ↑ «Bartzelonan hil zen pilotari ermuarra - Ahotsak.eus» ahotsak.eus (Noiz kontsultatua: 2024-06-11).
* ↑ https://www.gipuzkoa.eus/eu/web/aintzinako-lanbideak/irene-ibaibarriaga >
* ↑ (Gaztelaniaz) VII. Emakumea Pilotari Eguna – Pelota Vasca. (Noiz kontsultatua: 2021-02-08).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q58481783
# Julio Oñate Martínez

Julio César Oñate Martínez (Villanueva, La Guajira, 1942ko otsailaren 13a) nekazaritza-ingeniaria, idazlea, konpositorea, soinujole amateurra eta vallenato musikaren historialaria da. 2007an, Oñatek Simon Bolivar Kazetaritza Sari Nazionala jaso zuen, "Irratiko kultur emanaldirik onena" kategorian.

## Familia

Julio Cesar Villanuevako La Guajira herrian jaio zen, Julio Cesar Oñate Rodriguezen eta Clara Beatriz Martinez Iriarteren etxean. Bere ama Rafael Escalona Martinez konpositorearen lehengusina arreba da.
1972an Maria Teresa Diazekin ezkondu zen. Maria Teresa Diaz Ibaguekoa zen, Tolimakoa, eta hiru seme-alaba izan zituzten: Olga, Julio Cesar Jr, eta Carlos Fernando Oñate Diaz. Banandu ondoren, Oñatek beste bi seme-alaba izan zituen: Julian Andres Oñate Maxilo, ama italiarra eta Clara Margarita Oñate, ama venezuelarra.
Bigarren aldiz ezkondu zen Lourdes Yanisekin, eta Isabela Oñate Yanis izan zuen alaba.

## Ibilbidea

Nekazaritza-ingeniari ikasketak egin zituen Ibagueko Tolimako Unibertsitatean.
Vallenato musikaren zale amorratua da, eta musika genero horrekin zerikusia duen guztia biltzen, abestiak konposatzen eta folklorearen ondarea zaintzen aritu da. Vallenato estiloan arrakasta gehien izan duten artistek grabatu dituzte vallenatarren konposizioak.
Bere lehen abestia 1972an konposatu zuen, Cirino Castilla kutxazainaren heriotzak inspiratu zuenean.
1975ean, El encuentro con Simón abestiarekin Festival de la Leyenda Vallenata jaialdian parte hartu zuen, eta bigarren postua lortu zuen, nahiz eta lehen postua hutsik geratu zen.
Hurrengo urtean, 1976an, berriz ere parte hartu zuen, oraingoan Profezia gaiarekin. Abesti honekin Oñate Vallenato Kondairaren Jaialdiko "Kantu argitaragabearen Errege Vallenato" bezala koroatu zen. 1978an, Profezia Los Hermanos Zuletak grabatu zuen Tierra de Cantores albumean

## Erreferentziak

* 1 2 3 4 5 6 7 8 9 Julio Cesar Oñate Martínez. portalvallenato.net 9 de mayo de 2013.
* 1 2 Julio Oñate Martinez. elvallenato.com (tomado de Fundación Festival de la Leyenda Vallenata).
* ↑ Julio Oñate Martínez, el arqueólogo de la Música Vallenata. kienyke.com 15 de octubre de 2015.

## Kanpo estekak

* Datuak: Q24827230
# Nazioarteko Autoritate Fitxategi Birtuala

Nazioarteko Autoritate Fitxategi Birtuala (ingelesez: Virtual International Authority File (VIAF)) zenbait liburutegi nazionalen proiektua da, Online Computer Library Centerrek (OCLC) kudeatua. Asmoa guztion fitxategiak batzea zen. Alemaniako Liburutegi Nazionalak eta Ameriketako Estatu Batuetako Kongresuaren Liburutegiak sortu eta beste asko batu ziren, tartean Frantziako Liburutegi Nazionala eta Espainiako Liburutegi Nazionala. .

## Parte-hartzaileak
### Liburutegiak

* Australiako Liburutegi Nazionala
* Kataluniako Liburutegia
* Txekiar Errepublikako Liburutegi Nazionala
* Bibliotheca Alexandrina
* Frantziako Liburutegi Nazionala‎
* Alemaniako Liburutegi Nazionala
* Széchényi Liburutegi Nazionala
* Israelgo Liburutegi Nazionala
* Portugalgo Liburutegi Nazionala
* Espainiako Liburutegi Nazionala
* Suediako Liburutegi Nazionala
* Suitzako Liburutegi Nazionala
* Ameriketako Estatu Batuetako Kongresuaren Liburutegia
* Vatikanoko Liburutegia

### Beste erakundeak

* Système universitaire de documentation (SUDOC)
* Getty Research Institute
* Istituto Centrale per il Catalogo Unico
* Narodowy Uniwersalny Katalog Centralny (NUKAT)
* RERO

## Ikus, gainera

* Gemeinsame Normdatei (GND)

## Kanpo estekak

* Webgune ofiziala
* Datuak: Q54919
* Multimedia: VIAF / Q54919
# Neda Razavipour

Neda Razavipour (Iran, 1969) argazkilari eta performer irandarra da. Luzernan eta Teheranen bizi eta lan egiten du.

## Biografia

Neda Razavipour 1969an jaio zen, eta Parisko École Nationale Supérieure des Arts Décoratifs eskolan ikasi zuen. Luzernan eta Teheranen bizi eta lan egiten du.
2012an, Parisko Nazioarteko Unibertsitate Hirian bizi zen. Ordena eta kaosa elkarrekin existitzen diren une zehatzaz agertzen du interesa, egonkortasunaren eta ezegonkortasunaren mugez.
2014an, Oscillation-ek egunerokoaz dihardu. Baxera ederra du inguruan: opalina, zeramika, portzelana, beira, kristala, horien hautsak kendu eta komodan gordetzen ditu. Apurketaz, kraska-zartaz egindako soinu-banda batek gero etorriko dena iragartzen du. Neda Razavipourrek kontu handiz ixten ditu ateak, komoda hartu, altxatu eta kraska sorgor batean botatzen du. Gero, hondarrak bildu, sailkatu eta komodan jartzen ditu berriz. Agertoki bera errepikatzen da.
2007 eta 2009 artean egindako L'Ange écorché serierako, biluzik agertzen da, bizkarrean finkatutako aingeru-hego gorriak edo zuriak dituela. Abiarazgailua dauka eskuan. Argazki bakoitza errealitatearen eta ametsaren artean kokatzen da, doi-doi ukituz apaindura, ikonoa .
2023ko l’Espace entre deux eta Edge of Chaos lanetan, soineko orbangabe bat erabiltzen du obra-hondakinak, baxera hautsia dituela: iraganeko performanceetako objektuak.

## Erakusketak

* Notes of A Housewife, Iranian Artists Forum, Teheran, 2005
* Flayed Angel, Igreg Gallery, Teheran, 2011
* Edge of Chaos, Etemad Gallery, Teheran, 2014
* Oscillation, Etemad Gallery, Teheran, 2015
* Daily Notes 2007-2010, Dastan's Basement Gallery, Teheran, 2018
* Musical Chairs, Performance, Kulturhaus Helferei, Zurich, 2021
* Gestures not to be forgo\en, series of Performances, Lucerne and Zurich, 2022
* Les Trésors du Temps, Trudelhaus, Baden, 2022
* l’Espace entre deux, Salon/H, Paris, 2023

## Erreferentziak

* ↑ (Ingelesez) «Neda Razavipour - Biography» Ab-Anbar Gallery (Noiz kontsultatua: 2023-12-27).
* ↑ «Neda Razavipour | IFFR» iffr.com (Noiz kontsultatua: 2023-12-27).
* ↑ «Neda Razavipour» Bing (Noiz kontsultatua: 2023-12-27).
* ↑ (Ingelesez) News – Neda Razavipour. (Noiz kontsultatua: 2023-12-27).
* ↑ Neda Razavipour. .
* ↑ Neda Razavipour | Darz. .
* 1 2 3 Teillard, Esther. (2023-10-27). Neda Razavipour "Du corps à l’âme". .
* ↑ Sara, Kamalvand. (2014-05-12). Bonus : Les Oscillations de Neda Razavipour. .

## Ikus, gainera

* Gerra
* Kazetaritza
* Fotokazetaria

## Kanpo estekak

* Datuak: Q123258915
# Duintasunez Hiltzeko Eskubidea

Derecho a Morir Dignamente edo DMD (euskaraz: Duintasunez Hiltzeko Eskubidea) Espainiako Erresumako elkarte federal bat da, pertsona orok bere gorputza eta bizitza askatasunez erabiltzeko duen eskubidea sustatzen duena, baita bizitzari bukaera emateko unea eta bitartekoak askatasunez eta legez aukeratzekoa ere. Gaixo terminal eta atzeraezinen eskubidea defendatzen du, unea iristen denean, modu baketsuan eta sufrimendurik gabe hiltzeko, hori bada haren ageriko erabakia.
Derecho a Morir Dignamente 1984an sortu zen, Asociación Derecho a Morir Dignamente izenarekin. 1984ko abenduaren 13an Espainiako Barne Ministerioan 57889 zenbakiarekin inskribatu zen; horrela, bizitzaren amaieran norbanakoaren askatasunari buruzko hiritar-mugimendu bat legeztatu zen.
Jarduerari dagokionez, Espainiako Eutanasia Legearen (LORE) bultzatzaile nagusietako bat izan zen, baita Aurretiazko Borondateen Dokumentuena eta bizitzaren amaierako prozesuan pertsonen eskubideak eta duintasuna bermatzeko legeena.
Elkartea federala bihurtu zen eta hainbat erkidegotan legeztatu ziren bertako elkarteak, tartean DMD-DHE Euskadi (Euskal Autonomia Erkidegokoa) eta DMD-DHE Nafarroa. Biak autonomoak dira, aipatutako jardueretan aritzen dira eta bat egiten dute federalean zehaztutako helburuekin.
Beste alde batetik, DMD federazioa Federation of Right to Die Societies (euskaraz: Hiltzeko Eskubidearen aldeko Elkarteen Munduko Federazioa) nazioarteko erakundeko kide da.

## Sariak

* 2024an, Kataluniako DMD adarrak Generalitatearen Creu de Sant Jordi saria jaso zuen.

## Erreferentziak

* ↑ DMD-DHE EUSKADI. (2021). DMD-DHE EUSKADI – 2020KO MEMORIA. .
* ↑ DMD - Finalidad. .
* ↑ DMD - Historia. .
* ↑ 3/2021 Lege Organikoa, Eutanasia arautzekoa. IVAP, 1-22 or..
* ↑ «Aurretiazko borondateak» www.euskadi.eus 2018-02-22 (Noiz kontsultatua: 2025-01-31).
* ↑ «Aurretiazko Borondateen Erregistroa» Nafarroa.eus (Noiz kontsultatua: 2025-01-31).
* ↑ «11/2016 LEGEA, bizitzaren amaierako prozesuan pertsonen eskubideak eta duintasuna ziurtatzeari buruzkoa.» www.euskadi.eus (Noiz kontsultatua: 2025-01-31).
* ↑ (Gaztelaniaz) «DMD Euskadi» Derecho a Morir Dignamente (Noiz kontsultatua: 2025-01-30).
* ↑ (Gaztelaniaz) «DMD Navarra» Derecho a Morir Dignamente (Noiz kontsultatua: 2025-01-30).
* ↑ ««Jendeak asko sufritzen du, oso berandu arte»» Berria 2023-06-25 (Noiz kontsultatua: 2025-01-31).
* ↑ (Gaztelaniaz) ««La eutanasia se aceptará según el territorio, como pasa con el aborto»» naiz: 2021-08-13 (Noiz kontsultatua: 2025-01-31).
* ↑ Country, Member and Non-Member Information, World Federation of Right to Die Societies. .
* ↑ «Les Creus de Sant Jordi 2024: de Carod-Rovira i Àngels Barceló a Aitana Bonmatí i Unió de Pagesos» 3/24 (3Cat) 2024-12-03.

## Kanpo estekak

* DMD - Duintasunez Hiltzeko Eskubidea federazioaren webgunea
* DMD-DHE Nafarroa
* DMD-DHE Euskadi
* Datuak: Q5558814
# Epicauta albolineata

Epicauta albolineata Meloidae familiako kakalardo espeziea da. Ameriketako Estatu Batuetako Arizona estatuan eta Mexikon aurkitzen da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Paule Riversdale

Paule Rversidale izengoitia da, 1902tik 1907ra maitale izan ziren Renée Vivien (sortzez, Pauline Mary Tarn) poeta britainiarrak eta Hélène van Zuylen baronesa frantziarrak (sortzez, Hélène de Rothschild) partekatu zutena.
Izengoitia asmatzeak Renée, Pauline eta Rivière-ren benetako izena ekartzen du gogora, Japonian eta Parisen bizi izan zen emakume amerikar bat.
Hamar lan baino gehiago idatzi zituzten bi emakumeek, izengoiti horren pean 1903an eta 1904an argitaratutako lau barne:
* Vers l'amour, poésies, Paris, 1903, Maison des poètes
* Échos et reflets, poésies, Paris, 1903, Alphonse Lemerre
* L'Être double, eleberria, Paris, 1904, Alphonse Lemerre
* Netsuké, roman, Paris, 1904, Alphonse Lemerre.
Testu hauen atribuzio erreala ez da ziurra, aditu batzuek uste dute Renée Vivien-ek baino ez zituela idatzi, edo, behintzat, zati handi batean Renée Vivienek; izan ere, landutako gaiak eta bere lanarenak desberdinak izan arren, erabilitako metrika eta semantika dira bere egiletzaren ezaugarriak.

## Erreferentziak

* ↑ Riversdale. (Noiz kontsultatua: 2025-01-26).
* ↑ [file:///C:/Users/izarn/Downloads/FF31_Practiques-21[1]%20(1).pdf La dame à la louve; referentes, referencias y crítica en el relato corto de Renée Vivien1 La dame à la louve, referents, references and criticism in Renée Vivien’s short story Esperanza Hernández Torres Universidad de Sevilla. ].
* ↑ (Frantsesez) Islert, Camille. (2024). «Renée Vivien et la mémoire de la littérature : emprise ou reprise ?» Renée Vivien : une poétique sous influence ? (Presses universitaires de Lyon): 53–86. ISBN 978-2-7297-1444-4. (Noiz kontsultatua: 2025-01-26).
* ↑ (Frantsesez) Joubi, Pascale. (2016). Oberhuber, Andrea ed. «Réappropriation et reconfiguration du gender, du saphisme et de Mytilène par Renée Vivien» Fictions modernistes du masculin-féminin : 1900-1940 (Presses universitaires de Rennes): 199–214. ISBN 978-2-7535-5735-2. (Noiz kontsultatua: 2025-01-26).
* ↑ Jean-Paul Goujon. (1980). «Renée Vivien et ses masques» À l'écart (2) OCLC .800163988.
# Gaskoiniako untxari handia

Gaskoiniako untxari handia, frantsesez: Grand bleu de Gascogne, Frantziako txakur untxari arraza bat da, Gaskoinian jatorria duena eta ehizerako erabiltzen dena.
Tamaina handiko ehiza txakurren ondorengoa da.
# Untxari

Untxariak usaimenaz harrapakinak detektatu eta ehizatzeko baliatzen den txakur mota heterogeneoa da. Untxiak jarraitzeko trebeziatik dator izena euskaraz.
Arraza izendapenen munduan, arraza ezberdinak dira sailkapen honen barruan, zeinak Nazioarteko Federazio Zinologikoaren taldekako banaketan 6. taldea hartzen duten, berau hiru azpitaldetan banatuta,
* untxariak propio
* odol arrastoari jarraitzen diotenak
* antzeko arrazak.

## Erreferentziak

* ↑ Fundazioa, Elhuyar. «sabueso» Elhuyar Hiztegia (Noiz kontsultatua: 2022-10-28).
* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2022-10-28).

## Kanpo estekak

* Datuak: Q39401
* Multimedia: Scent hounds / Q39401